Wikipedia na bosanskom jeziku

Wikipedia na bosanskom jeziku jest verzija Wikipedije, slobodne internetske enciklopedije u vlasništvu Zadužbine Wikimedia, na bosanskom jeziku. Počela je sa radom 12. decembra 2002. godine. Deset hiljada članaka dostigla je 15. jula 2006. godine. Polovinom 2010. je imala preko 29.500 članaka i preko 30.000 članova. Krajem 2014, pređena je brojka od 56.000 članaka i 23.000 slika, uz preko 72.700 korisnika. Istovremeno, napravljeno je preko 2,7 miliona izmjena. Najstariji postojeći članak je Matematika, započet 12. decembra 2002. u 23:40:53.Prvi članak Matematika.

Wikipedia na bosanskom jeziku trenutno ima  .

 Statistika 

 Medijska prisutnost 
 tacno.net 
Na portalu tacno.net je 25. augusta 2020. godine objavljen članak pod nazivom "Wiki-šta? Wikipedia djelovanja u Bosni i Hercegovini", u kom je na osnovu intervjua s nekoliko administratora, opisan rad i djelovanje Wikipedije na bosanskom jeziku.

 Al Jazeera Balkans 
U članku "Promoviraju li hrvatski nacionalisti političku agendu na Wikipediji?" od 6. 8. 2021. godine na portalu  Al Jazeera Balkans se Wikipedia na bosanskom jeziku, kao i Wikipedia na hrvatskom jeziku optužuje za hrvatsku nacionalističku propagandu, separatizam, te se osobno napada jedan administrator. Članak je napisan bez namjere da se neko od upravnika ili urednika Wikipedije na bosanskom jeziku izjasni o tezama Al Jazeere.

klix.ba 
U redakcijskom nepotpisanom članku portala klix.ba "Kome smeta bosanska historija na Wikipediji?" od 7. 6. 2021. i članku Brisanje sadržaja na bosanskom jeziku: Kako nacionalisti vrše reviziju historije na Wikipediji autora V. K. od 5. 8. 2021, kritikuje se projekat bosanskom jeziku, te se citira Jahja Muhasilović, koji iznošenjem vlastitih teza, se protivi konceptu Wikipedije, koji zabranjuje iznošenje vlastititih teorija. Oba članka su napisana bez intervjua sa predstavnicima ili urednicima Wikipedije na bosanskom jeziku. U oba slučaja redakcija je dozvolila neprimjerne i vulgarne šovinističke komentare, te osobne napade na administratore Wikipedije.

Preporod 
U nepotpisanom redakcijskom članku Preporoda, lista Islamske zajednice u Bosni i Hercegovini pod nazivom "Izgubljena bitka za Bosnu na internetu: slučaj Wikipedija", objavljenom 1. novembra 2022. Wikipedia na bosanskom jeziku, kao i projekat na hrvatskom jeziku kritikovani su pod izgovorom, da uređivačka koncepcija korisnika i administratora ne odgovara pogledima autora teksta. Nekoliko puta se navode citati Jahje Muhasilovića, koji poziva na osnivanje "Fondacije" uz pomoć novčanih sredstava, iako osnivanje jedne Wiki organizacije je moguće samo u koordinaciji i uz dozvolu Fondacije. U članku se direktno napada i jedan administrator, koje se u podnaslovu opisuje kao "Glavni administrator Hrvat koji živi u Austriji", te se navode izmišljene teze, da se "radi o Hrvatu iz Vojvodine". Stavovi Wikipedije nisu zatraženi. U online izdanju novina, članak je potpisan inicialima E. S.

 Napomene 

 Reference 

 Također pogledajte 

 Wikipedia
 Wikipedia:Naš odgovor kritičarima
  :m:Tell us about Bosnian Wikipedia

Bosanski